**MEZŐGAZDASÁGI FÖLDHASZONBÉRLETI SZERZŐDÉS**

tervezet

amely létrejött

**egyrészről**

**Csabrendek Nagyközség Önkormányzata**

székhelye: 8474 Csabrendek, Árpád u. 4.

képviseli: Turcsi József polgármester

törzsszáma: 427043

adóigazgatási azonosító száma: 15427047-2-19

bankszámlaszáma: 72800092-10037438

statisztikai számjele: 15427047 8411 321 19

mint **Haszonbérbeadó**

**másrészről**

***Természetes személy szerződő fél:***

**Neve**:

Születési neve:

Születési helye és ideje:

Anyja neve:

Lakcíme:

Személyazonosító jele:

Állampolgársága:

Adóazonosító jele:

Agrárkamarában kapott azonosító száma:

***Gazdálkodó szervezet szerződő fél:***

Megnevezése:

Statisztikai azonosítója (törzsszáma):

Cégjegyzékszáma:

Székhelye (telephelye):

Adószáma:

Agrárkamarában kapott azonosító száma:

Képviseletre jogosult neve:

Képviseletre jogosult lakcíme:

 mint **Haszonbérlő**

között az adott helyen és időben az alábbi feltételekkel:

1. Szerződő felek rögzítik, hogy a Tapolcai Járási Hivatal Földhivatali Osztálya által vezetett ingatlan-nyilvántartás adatai szerint Csabrendek nagyközség közigazgatási területén felvett, ….. hrsz-ú ……….. művelési ágú mindösszesen
………..ha/ m2 nagyságú, ……. AK kataszteri tiszta jövedelmű külterületi ingatlan a Haszonbérbeadó kizárólagos tulajdonát képezi.
2. Haszonbérbeadó haszonbérbe adja, Haszonbérlő haszonbérbe veszi, a haszonbérleti szerződés tárgyát képező, az 1. pontban körülírt ingatlant.
3. Szerződő felek a haszonbérleti szerződés tárgyát képező földrészlet haszonbérleti díját ........,- Ft/ha/év összegben határozzák meg.
4. Szerződő felek kijelentik, hogy a szerződésben meghatározott haszonbérleti díj évente a KSH által megadott előző évi infláció mértékével emelkedik, először 2020. évben, a 2018-as bérleti díjjal, mint alappal számolva.
5. Haszonbérlő a haszonbérleti díj összegét a gazdasági év végig, azaz tárgyév augusztus 31. napjáig köteles a Haszonbérbeadó részére megfizetni.
6. A Felek a haszonbérletet határozott időre, **2018. november 1. napjától 2023. augusztus 31. napjáig** kötik.
7. A haszonbérleti szerződés tárgyát képező mezőgazdasági földterület alhaszonbérbe adása semmis.
8. A Haszonbérlő jelen szerződés alapján a mezőgazdasági földterület használatára és hasznainak szedésére a rendes gazdálkodás szabályainak megfelelően jogosult és köteles.
9. A Haszonbérlő a termőföld művelési ágát csak a Haszonbérbeadó hozzájárulásával változtathatja meg.
10. A Haszonbérlő köteles a mezőgazdasági földterületet rendeltetésének megfelelően használni. Haszonbérlő köteles a földterület termőképességét megőrizni és a folyamatos gyommentes állapotot fenntartani.
11. Haszonbérbeadó bármikor jogosult a szerződés tárgyát képező terület használatának ellenőrzésére.
12. Haszonbérbeadó tudomásul veszi, hogy a haszonbérlet tartama alatt az ingatlannal és az azon folyó termeléssel kapcsolatos minden támogatás a Haszonbérlőt illeti meg, a bérelt földterületet terhelő adókat és közterheket a bérlet ideje alatt Haszonbérlő köteles megfizetni.
13. A haszonbérleti szerződés megszűnésekor a Haszonbérlő az általa bérelt mezőgazdasági földterületet köteles a Haszonbérbeadó részére visszabocsátani gondozott állapotban.
14. A haszonbérleti szerződés megszűnik
	* 1. a szerződésben meghatározott időtartam lejártával, a lejárat napján,
		2. közös megegyezéssel, a szerződő felek által meghatározott napon,
		3. a Haszonbérlő halálával, illetve a mezőgazdasági termelőszervezet megszűnésével,
		4. azonnali hatályú felmondással,
		5. a 16. pont szerinti önkormányzati érdekből történő felmondással.
15. A Haszonbérbeadó azonnali hatállyal felmondhatja a haszonbérleti szerződést, ha a Haszonbérlő:
16. figyelmeztetés ellenére súlyosan veszélyezteti a termőföld épségét,
17. figyelmeztetés ellenére sem műveli meg a haszonbérelt földet, vagy általában olyan gazdálkodást folytat, amely súlyosan veszélyezteti a termelés eredményességét vagy a termőföld termőképességét, alul- vagy túllegelteti,
18. a haszonbérleti díjat, vagy a közterheket lejárat után közölt felszólítás ellenére a kitűzött határidőben sem fizeti meg,
19. a Haszonbérbeadó hozzájárulása nélkül, vagy attól eltérően a termőföld használatát másnak átengedte, a termőföldön a rendes gazdálkodás körét meghaladóan végzett beruházást, vagy a termőföld művelési ágát megváltoztatta,
20. Haszonbérlő a bérelt területen jogerős határozattal megállapított természetkárosítást követett el,
21. nem teljesítette a szerződés 12. pontjában vállalt kötelezettséget.
22. Haszonbérbeadó a gazdálkodási év végére is felmondhatja a szerződést, amennyiben Haszonbérbeadó értékesíteni vagy más módon hasznosítani kívánja az 1. pontban körülírt ingatlant, és ezt a szándékát legalább tárgyév március 31. napjáig írásban közli Haszonbérlővel.
23. A felmondás csak írásban érvényes.
24. A felek megállapodnak abban, hogy a Haszonbérbeadó által gyakorolt rendes- vagy rendkívüli felmondás esetén Haszonbérlő semmiféle kártérítést nem követelhet a Haszonbérbeadótól, beleértve a Haszonbérlő által esetlegesen igényelt, termőföld utáni támogatások kieséséből, visszafizetési kötelezettségéből eredő károkat, illetve az elmaradt hasznot is.
25. Haszonbérlő, mint földhasználati jogosultságot szerző fél jelen szerződés aláírásával nyilatkozik és aláírásával kifejezetten vállalja, hogy jelen földhasználati szerződés fennállása alatt a mező- és erdőgazdasági földek forgalmáról szóló 2013.évi CXXII. törvény 40.§ (1)-(4) bekezdésében, valamint a 41. §-ban foglalt feltételeknek megfelel, valamint a föld használatát másnak nem engedi át, azt maga használja, és ennek során eleget tesz a földhasznosítási kötelezettségének.
26. Haszonbérlő a mező- és erdőgazdasági földek forgalmáról szóló 2013. évi CXXII. törvény 42. § (3) bekezdésére figyelemmel jelen okirat aláírásával nyilatkozik továbbá, hogy nincs jogerősen megállapított és fennálló földhasználati díjtartozása.
27. Haszonbérlő nyilatkozik továbbá, hogy jelen szerződés aláírásakor pályakezdő gazdálkodónak minősül / nem minősül.
28. Haszonbérlő tisztában van a mező- és erdőgazdasági földek forgalmáról szóló 2013.évi CXXII. törvény 16. §-ban rögzített földszerzési maximummal és birtokmaximummal és kötelezi magát jelen okirat aláírásával, hogy azt nem lépi át. Haszonbérlő egyúttal kifejezetten nyilatkozik arról, hogy
	* + 1. jelen szerződés tárgyát képező földhaszonbérletével a már birtokában lévő földterület nem haladja meg a mező- és erdőgazdasági földek forgalmáról szóló 2013.évi CXXII. törvény szerinti birtokmaximumot,
			2. elfogadja és tudomásul veszi, hogyha utólagos ellenőrzés során jogerősen megállapításra kerül az a) pont szerinti nyilatkozat valótlansága, úgy az a

ba) Büntető Törvénykönyv szerinti büntetőjogi felelősségre vonását

bb) a haszonbérleti szerződés tárgyát képező földhasználata után a jogsértő állapot fennállásának időtartama alatt, a jogsértéssel érintett földterület után a részére folyósított költségvetési vagy európai uniós támogatásnak megfelelő összegű pénzösszeg visszafizetését vonja maga után.

1. Haszonbérlő ezúton jelen szerződés aláírásával nyilatkozik, hogy a vonatkozó jogszabály által meghatározott megfelelő **mezőgazdasági és állattenyésztési képesítéssel rendelkezik, földművesként a ……..Földhivatal ……... számon nyilvántartásba vette, …….. számon kiállított őstermelői igazolvánnyal rendelkezik.**.
2. A szerződésben nem szabályozott kérdésekben a mező- és erdőgazdasági földek forgalmáról szóló 2013. CXXII. törvény, a mező- és erdőgazdasági földek forgalmáról szóló 2013. CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény, a Ptk. és az elővásárlási és előhaszonbérleti jog gyakorlása érdekében az adásvételi és a haszonbérleti szerződés hirdetményi úton történő közlésére vonatkozó eljárási szabályokról szóló 474/2013. (XII. 12.) Korm.rendelet az irányadók.

Felek a jelen szerződést annak elolvasása és értelmezése után, mint akaratukkal mindenben megegyezőt, a szükséges felhatalmazások, illetve jóváhagyok birtokában írták alá.

Csabrendek, 201…….

---------------------------------------------- -----------------------------------------------

 **Csabrendek Nagyközség Önkormányzata**

 **Haszonbérbeadó Haszonbérlő**

Előttünk, mint tanúk előtt:

Tanú 1. Tanú 2.

név: ……………………………………… ………………………………………….

lakcím:…………………………………… .………………………………………..

szem.ig.sz.:………………………………. …………………………………………

aláírás: …………………………………… ………………………………………..